*Kivonat a Jászberény Városi Önkormányzat Képviselő-testületének 2020. március 18-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***105/2020. (III. 18.) határozata***

***A jászberényi 2403/4 hrsz-ú, 2407/11 hrsz-ú, 2405 hrsz-ú, 2404 hrsz-ú ingatlan részterületének illetve a jászberényi 2403/1 hrsz-ú ingatlannak kötelező önkormányzati feladatkör ellátását, vagy hatáskör gyakorlását nem szolgáló jellegének megállapításáról***

A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a által meghatározott hatáskörében eljárva, a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) rendelet (a továbbiakban: vagyonrendelet) 6. § (4) bekezdésében foglaltak szerint

**a jászberényi 2403/4 hrsz-ú, 2895 m2 területű, kivett helyi közút megnevezésű** természetben Jászberény, Vásártér térségében lévő ingatlan – jelen határozat mellékletét képező vázrajz szerinti – részterületének **(kb. 1636 m²);**

**a jászberényi 2407/11 hrsz-ú, 1514 m2 területű, kivett közterület megnevezésű** természetben Jászberény, Jákóhalmi út 2407/11 hrsz. – jelen határozat mellékletét képező vázrajz szerinti – részterületének **(kb. 534 m²);**

**a jászberényi 2405 hrsz-ú, 1666 m2 területű, kivett árok megnevezésű** természetben Jászberény, Vásártér térségében lévő ingatlan – jelen határozat mellékletét képező vázrajz szerinti – részterületének **(kb. 672 m²);**

**a jászberényi 2404 hrsz-ú, 1873 m2 területű, kivett közterület megnevezésű** természetben Jászberény, Névtelen utca 2404 hrsz. – jelen határozat mellékletét képező vázrajz szerinti – részterületének **(kb. 591 m²);**

mint a Jászberény Városi Önkormányzat forgalomképtelen törzsvagyonába tartozó vagyontárgyak, illetve

**a jászberényi 2403/1 hrsz-ú, 102 m2 területű, kivett szivattyúház megnevezésű**, természetben Jászberény, Vásártér 2403/1 hrsz.,

mint a Jászberény Városi Önkormányzat korlátozottan forgalomképes törzsvagyonába tartozó vagyontárgy

tekintetében megállapítja, hogy azok kötelező önkormányzati feladatkör ellátását, vagy hatáskör gyakorlását nem szolgálják és a feladatkör ellátása, vagy a hatáskör gyakorlása az átminősítést követően az átminősítéssel érintett vagyontárgyak nélkül is megoldható.

 **Határidő:** folyamatos

**Felelős:** Kiss József, a PH Közgazdasági Iroda vezetője

***Erről****:*

1. Jász-Nagykun-Szolnok Megyei Kormányhivatal – Szolnok,
2. PH Közgazdasági Iroda – helyben,
3. Gazdasági és Tulajdonosi Bizottság valamennyi tagja – helyben,
4. Képviselő-testület valamennyi tagja – helyben,
5. Irattár

***értesül*.**

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. március 19.*

 *(Dr. Bessenyei Lilla)*

 *irodavezető*